[{"text_idx": "#000001", "text": "Disgrifiad o\u2019r llun, Dr Geoff Lloyd"}, {"text_idx": "#000004", "text": "Daw'r galwadau ar o\u0302l i Geoff Lloyd, meddyg o Bontypridd, ddod ag achos llys llwyddiannus yn erbyn EE ar o\u0302l i'r cwmni godi ta\u0302l o filoedd o bunnoedd arno ar gam."}, {"text_idx": "#000005", "text": "Dyfarnodd y llys yn erbyn EE a bu'n rhaid iddynt dalu \u00a33,741.80 mewn iawndal a chostau."}, {"text_idx": "#000006", "text": "Roedd Dr Lloyd wedi arwyddo cytundeb gyda'r cwmni ar gyfer ei fab. Roedd o'n credu fod y cytundeb yn gosod ta\u0302l uchafswm o \u00a313.99 y mis."}, {"text_idx": "#000007", "text": "Dywedodd ei fod wedi gofyn am gytundeb o'r fath oherwydd bod ei fab wedi cael biliau uchel iawn yn y gorffennol."}, {"text_idx": "#000008", "text": "Cafodd ei \"syfrdanu ac roedd yn geg agored\", meddai, pan dderbynion nhw lythyr gan ei fanc yn dweud fod EE yn ceisio cymryd \u00a31,500 o'i gyfrif."}, {"text_idx": "#000009", "text": "\"Roeddwn yn meddwl mai camgymeriad ofnadwy oedd hwn, felly fe es i'r banc a darganfod eu bod eisoes wedi cymryd \u00a31,000 allan y mis blaenorol, a channoedd o bunnoedd cyn hynny hefyd.\""}, {"text_idx": "#000010", "text": "Dywedodd ei fod wedi gorfod talu mwy na \u00a33,500 dros gyfnod o bum mis."}, {"text_idx": "#000012", "text": "Ychwanegodd ei fod yn anodd siarad ag unrhyw un yn uniongyrchol, a'i fod wedi ceisio cysylltu sawl gwaith."}, {"text_idx": "#000013", "text": "Dywedodd ei fod yn y broses o herio'r ddyled, pan gysylltodd casglwyr dyledion ag ef."}, {"text_idx": "#000014", "text": "\"Cefais lythyr yn gyntaf yn dweud y byddant yn dinistrio fy sgo\u0302r credyd pe na fyddwn yn talu'n syth."}, {"text_idx": "#000015", "text": "\"Wythnos yn ddiweddarach cefais lythyr yn dweud eu bod am anfon beili i gasglu eiddo o fy nhy\u0302.\""}, {"text_idx": "#000016", "text": "Dywedodd llefarydd ar ran EE fod Dr Lloyd wedi arwyddo cytundeb lle nad oedd \"unrhyw gyfeiriad at uchafswm ac a oedd yn datgan yn glir y byddai unrhyw ddefnydd y tu allan i'r cynllun yn golygu ta\u0302l a thelerau arferol EE y tu allan i amodau'r pecyn penodol.\""}, {"text_idx": "#000017", "text": "Ychwanegodd fod modd i gwsmeriaid EE fonitro eu defnydd, ac roedd yna opsiynau i bobl oedd am reoli eu defnydd, er enghraifft drwy ddefnyddio opsiwn Talu wrth Fynd."}, {"text_idx": "#000019", "text": "\"O ganlyniad, roedd Dr Lloyd yn parhau i dderbyn llythyrau sy'n cael eu hanfon yn awtomatig yn gofyn am i ddyledion gael eu talu.\""}, {"text_idx": "#000022", "text": "\"Ar hyn o bryd, os ydym eisiau cerdyn credyd, mae'n rhaid gwneud cais am gerdyn credyd, ac fe fydd y cwmni yn ystyried beth allwch fforddio talu, a gosod terfyn yn unol a\u0302 hynny. \""}, {"text_idx": "#000023", "text": "Dywedodd Dr Lloyd fod ganddo bryder am bobl sydd mewn sefyllfa debyg."}, {"text_idx": "#000024", "text": "\"Roeddwn i yn gallu fforddio talu, ond i rai pobl mae'n bosib na fyddant yn gallu cadw lan gyda thaliadau morgais, mae'n bosib y byddai ty\u0302 yn cael ei adfeddiannu, i eraill fe allai olygu nad ydynt yn gallu fforddio talu'r rhent a bod landlord yn eu taflu mas.\""}, {"text_idx": "#000026", "text": "Fe wnaeth Dr Lloyd roi'r arian a dderbyniodd gan EE o ganlyniad i'r achos llys i elusen."}, {"text_idx": "#000027", "text": "Dywedodd llefarydd ar ran y corff rheoleiddio Ofcom: \"rydym wedi bod yn gweithio gyda gwasanaeth Cyngor ar Bopeth a darparwyr ffonau symudol er mwyn taclo nifer o'r materion yma."}, {"text_idx": "#000028", "text": "\"Byddwn hefyd yn disgwyl i ddarparwyr ymddwyn mewn modd cyfrifol wrth ddelio gyda chwsmeriaid sy'n cael trafferthion talu am wasanaethau. Pe bai gan CAB dystiolaeth o fwlian neu o roi pwysau annheg, byddwn yn croesawu cael gweld y dystiolaeth."}, {"text_idx": "#000029", "text": "Prif StraeonDyn yn euog o lofruddio dynes 71 oed yn Y BermoPublished3 awr yn o\u0302lDyn wedi'i daro a'i lusgo dan ei fan gafodd ei dwynPublished2 awr yn o\u0302lDiffygion ysbytai wedi 'hybu' lledaeniad CovidPublished3 awr yn o\u0302l"}, {"text_idx": "#000030", "text": "Dyn yn euog o lofruddio dynes 71 oed yn Y Bermo"}, {"text_idx": "#000031", "text": "Dyn wedi'i daro a'i lusgo dan ei fan gafodd ei dwyn"}]